**ВЪЗЛОЖИТЕЛ – ОБЩИНА ПАНАГЮРИЩЕ**

**ПРЕДМЕТ НА ПОРЪЧКА И**

**ТЕХНИЧЕСКА СПЕЦИФИКАЦИЯ**

**I.Предмет :**

**„Доставка на строителни материали и капаци за ревизионни и дъждоприемни шахти , необходими на Община Панагюрище по обособени позиции:**

**Обособена позиция 1 „Бетонови изделия”;**

**Обособена позиция 2 „Инертен материал”;**

**Обособена позиция 3 „Цимент”;**

**Обособена позиция 4 „Капаци за ревизионни и дъждоприемни шахти”**

Строителните материали са необходими за изпълнение на строително-ремонтни работи и текуща поддръжка на тротоарни и пътни настилки на територията на Община Панагюрище, които ще се изпълняват по стопански начин от работещите по Оперативна програма “Развитие на човешките ресурси”, Проект „Нов избор – развитие и реализация”

Съгласно изискванията на Наредба за съществените изисквания към строежите и оценяване съответствието на строителните продукти *(В сила от 01.01.2007 г.Приета с ПМС № 325 от 06.12.2006 г.Обн. ДВ. бр.*106 *от 27 Декември 2006г., попр. ДВ. бр.*3 *от 12 Януари 2007г., попр. ДВ. бр.*9 *от 26 Януари 2007г., изм. ДВ. бр.*82 *от 19 Септември 2008г., изм. ДВ. бр.*5 *от 19 Януари 2010г.,* изм. ДВ. бр.7 от 21 Януари 2011г.) строителните продукти, предназначени за трайно влагане в строежите, се пускат на пазара, когато:

1. са годни за предвижданата за тях употреба и по-конкретно удовлетворяват съществените изисквания към строежите по чл. 169, ал. 1 ЗУТ в продължение на икономически обоснован експлоатационен срок и отговарят на "европейски технически спецификации" включващи : български стандарти, въвеждащи хармонизирани европейски стандарти, или еквивалентни; европейски технически одобрения (със или без ръководство), когато не съществуват технически спецификации и признати национални технически спецификации, когато не съществуват български стандарти, въвеждащи хармонизирани европейски стандарти;

2. притежават подходящи характеристики за вграждане, монтиране, поставяне или инсталиране в строежите, които са проектирани, изпълнени и въведени в експлоатация в съответствие с техническите правила, норми и нормативи, определени със съответните нормативни актове.

Когато техническите спецификации не могат да бъдат определени по реда на ал. 1 и по-конкретно когато такива не съществуват, не са публикувани или не са влезли в сила, те се определят чрез посочване на техническите спецификации по чл. 5, ал. 2, т. 3 и 4 ЗТИП, наричани по-нататък "български технически спецификации:

1. български стандарти, с които се въвеждат европейски или международни стандарти, или еквивалентни;

2. български стандарти или еквивалентни;

3. (попр. - ДВ, бр. 9 от 2007 г.) български технически одобрения - когато няма публикувани стандарти по т. 1 и 2, както и нормативните актове за проектиране, изпълнение и контрол на строежите или на отделни строителни и монтажни работи.

По Чл. 5. (1) от същата Наредба производителят или неговият упълномощен представител е длъжен да пуска на пазара строителните продукти, които съответстват на европейските технически спецификации, със СЕ маркировка за съответствие, придружени от ЕО декларация за съответствие и от указания за прилагане, изготвени на български език.

(2) Пускането на пазара на строителни продукти, годни за употреба, се извършва след оценяване на съответствието им със съществените изисквания към строежите, наричано по-нататък " оценяване на съответствието ".

(3) Производителят или неговият упълномощен представител е длъжен да пуска на пазара строителните продукти, които съответстват на българските технически спецификации, с декларация за съответствие и с указания за прилагане, изготвени на български език.

(4) Строителните продукти, които съответстват на българските технически спецификации, не се маркират със СЕ маркировка за съответствие.

(5) Строителните продукти по ал. 4 се влагат само в строежи, изграждани на територията на Република България.

**1. Позиция 1 „Бетонови изделия”;**

Доставените тротоарни плочки трябва да отговарят на стандарт БДС-625-81; EN 1339:2005 или еквивалентен /плочи тротоарни бетонови/, който се отнася за бетонови плочки, предназначени за настилки на пешеходно движение; Бордюри бетонови - стандарт БДС-624-87; EN 1340:2005 или еквивалентен.

Всяка партида трябва да се придружава със свидетелство /декларация за съответствие/, съдържащо следните данни:

-наименование на предприятието производител;

-номер на свидетелство / декларация за съответствие/ и дата на издаването му;

-наименование, тип, размер и цвят на плочите, брой на слоевете и вид на лицевата повърхност.

-номер на партидата;

-количество на плочите в партидата / в бройки/

-дата на произвеждане на плочите;

-резултати от проведените изпитания на заделената проба.

Доставката на плочите да се осъществи с подходящ транспорт, осигуряващ запазване на качеството на произведените материали.

**2. Позиция 2 „Инертен строителен материал”;**

* Пясък за циментови р-ри и обикновен бетон;
* Филц за бетон

**3. Позиция 3 „Цимент”**

Стандарт цимент – БДС EN 197-1

Изпълнителят представя декларация за съответствие или сертификат за всеки от доставените артикули.

При доставка на стоките изпълнителят трябва стриктно да спазва изискванията на горе цитираната Наредба, като доставя стоки само от производители представили съответните декларации или сертификати.

Доставените строителни материали да бъдат със здрави опаковки, с етикети на български език и да съдържат информация за вида на материала, съдържанието, производителя, качеството, датата на производство и срока на годност.

**4. Позиция 4 „Капаци за ревизионни и дъждоприемни шахти”**

**Капак за ревизионна шахта в комплект с рамка**

* Материал на изработване – чугун;
* клас на натоварване D 400 съгласно БДС EN 124:2003;
* светъл отвор ф 600;
* кръгла форма;
* заключващи елементи, против вандализъм;
* елементи за предпазване от отваряне по време на движение;
* шумоизолиращи уплатнения.

Капаците за шахти трябва да бъдат проверени от независима европейска сертифицираща организация със съответен тест за клас на натоварване и да бъдат маркирани върху рамката и върху капака. Маркировката да указва стандарт на изработка, клас на натоварване и сертифицираща организация. Да са осигурени с гаранция против пропадане, потъване, счупване и кражба.

**Капак за дъждоприемна шахта в комплект с рамка**

* Материал на изработване – чугун;
* клас на натоварване D 400 съгласно БДС EN 124:2003;
* размер 400/400 мм;
* заключващи елементи, против вандализъм;
* шумоизолиращи уплатнения.

Капаците за шахти трябва да бъдат проверени от независима европейска сертифицираща организация със съответен тест за клас на натоварване и да бъдат маркирани върху рамката и върху капака. Маркировката да указва стандарт на изработка, клас на натоварване и сертифицираща организация. Да са осигурени с гаранция против пропадане, потъване, счупване и кражба.

Изготвил:

инж.Златка Рупова